EkBass/fiwiki-20250220-pages-articles huggingface dataset:
Bakerin perhe

Bakerin perhe on Resident Evil 7: Biohazard -pelissä esiintyvä perhe, jonka pelin päävihollinen Eveline on muuttanut hirviömäiseksi. Pelin päähenkilön Ethan Wintersin pitää pelissä pärjätä heille. == Perheenjäsenet == === Jack Baker === Jack Baker on perheenisä ja heistä voimakkain. Häntä on hyvin vaikeaa tappaa. Hän on päävihollinen pelin lisäosassa End of Zoe. Hän on pelattava hahmo Resident Evil RE: Verse -pelissä. === Marguerite Baker === Marguerite Baker on perheenäiti. Hänellä on kyky hallita ötököitä. === Lucas Baker === Lucas Baker on perheen poika. Hän ei itse hyökkää Ethanin kimppuun, vaan tekee erilaisia "pelejä". Hän on päävihollinen pelin lisäosassa Not a Hero. === Zoe Baker === Zoe Baker on perheen tytär. Eveline ei onnistunut muuttamaan Zoeta samanlaiseksi kuin tämän perheestä, koska tämä onnistui pakenemaan. Zoe saa silti tartunnan ja tarvitsee samaa lääkettä kuin pelin päähenkilön Ethan Wintersin vaimo Mia Winters. Pelin lisäosassa End of Zoe Zoen setä Joe Baker taistelee Evelinen hirviöitä ja veljeään Jackia vastaan saadakseen Zoelle lääkettä. === Joe Baker === Joe Baker on Jack Bakerin veli. Eveline ei tee hänestä hirviömäistä eikä hän muutenkaan esiinny pääpelissä. Hän on päähenkilö pelin lisäosassa End of Zoe, jossa hän etsii Zoelle lääkettä. === Eveline === Eveline on pelin päävihollinen. Hän on nuori tyttö, joka haluaa itselleen perheen, ja tekee Bakerin perheestä sellaisen muuttamalla heidät hirviömäisiksi. == Lähteet == Luokka:Resident Evil -pelien henkilöhahmot Luokka:Kuvitteelliset perheet
Nina Sadur

Nina Nikolajevna Sadur (o.s. Kolesnikova, ven. Нина Николаевна Садур, 15. lokakuuta 1950 Novosibirsk, Neuvostoliitto – 12. marraskuuta 2023) oli venäläinen proosa- ja näytelmäkirjailija. == Suku ja koulutus == Nina Sadur varttui intellektuelliperheessä Novosibirskin työväenluokan asumalähiössä ja koki "vieraantumisen ja kiehtovuuden tunteen tavallista kansaa, 'toista' kohtaan." Hänen äitinsä opetti venäläistä kirjallisuutta iltakoulussa, oli näyttelijänä amatöörinäytelmissä ja hänen isänsä oli runoilija. Sadur aloitti runouden ja proosan kirjoittamisen nuorena. Lapsena Nina oli kiinnostunut kirjallisuudesta ja luonnosta. Hän halusi hyönteistutkijaksi, mutta päätti sen sijaan jatkaa kirjallisuuden opiskelua, päättäessään että hyönteisten leikkely oli vastoin hänen rakkauttaan luontoa kohtaan. Sadur osallistui kuudenteen liittovaltion nuorten dramatistien konferenssiin Latviassa ja opiskeli Moskovan kulttuuri-instituutin kirjastotieteen tiedekunnassa. Hän opiskeli näytelmäkirjailija Viktor Rozovin ja kriitikko Inna Višnevskajan johdolla Maksim Gorkin kirjallisuusinstituutissa Moskovassa ja valmistui vuonna 1983. Rahoittaakseen opintojaan hän siivosi Puškin-teatterin tiloja iltaisin. Hän asui vuodesta 1994 lähtien yhteisasunnossa kirjallisuuden opettaja äitinsä ja tyttärensä kirjailija Jekaterina Sadurin kanssa Moskovassa. == Kirjallinen ura == Sadur aloitti kirjoittamisen 1970-luvun lopulla ja ensimmäiset tarinat julkaistiin 'Siperian valot' (ven. Сибирские огни) -lehdessä vuonna 1977. Hänen ensimmäinen näytelmänsä 'Ihana nainen' (ven. Чудная баба) julkaistiin vuonna 1981 ja vuodesta 1989 lähtien hän oli Venäjän kirjailijaliiton jäsen. Vuonna 1988 julkaistu 'Punainen paratiisi' (ven. красный рай) [näytelmää ei löydy miltään venäjänkieliseltä sivulta] on raa'an absurdi näytelmä, jossa neuvostoturistit yrittäessään ryöstää Krimin linnoituksesta muinaisten sivilisaatioiden aarteita kohtaavat toistuvasti väkivaltaisen lopun. Vuonna 1999 esitetty Kirill Serebrennikovin ohjaama tv-sarja 'Pääsky' (ven. Ласточка) perustuu Nina Sadurin vuonna 1981 julkaistuun näytelmään 'Siepattu pääsky' (ven. Уличенная ласточка). Sadur on itse kuvaillut tyyliään "illusoorisen" tai "maagisen realismin valtakunnaksi." Häneen vaikuttaneita kirjailijoita ovat Gabriel Garcia Márquez, Ray Bradbury ja Clifford Simak. Glasnostin aikana useat naiskirjailijat kuuluivat "uuden aallon" teatterin tekijöihin ja herättivät huomiota rohkeilla näytelmillään. Nina Sadur on heistä tunnetuin ja arvostetuin Ljudmila Razumovskajan ja Marija Arbatovan ohella. Hänen tyttärensä Jekaterina Sadur on myös kirjailija. Nina Sadurin proosateksteissä hämärtyvät todellisuuden rajat. Hänen absurdit kertomuksensa kuvaavat Neuvostoliiton hajoamisen jälkeistä todellisuutta, joka on hänen mukaansa yhtä lailla absurdi. == Lähteet == Luokka:Venäläiset kirjailijat Luokka:Vuonna 1950 syntyneet Luokka:Vuonna 2023 kuolleet
Armi Aavikon diskografia

Tämä on Armi Aavikon diskografia. == Albumit == === Studioalbumit === * Danny & Armi: * Danny & Armi: * * === Kokoelmat === * === Vierailijana === * Danny: (mukana kolme Dannyn ja Aavikon duettoa sekä yksi Aavikon soolona esittämä kappale) * Danny: (mukana yksi Dannyn ja Aavikon duetto ja yksi Aavikon soolona esittämä kappale) == Singlet == * Danny & Armi: ”Tahdon olla sulle hellä” / Danny: ”Beatles” (1977) * Danny & Armi: ”Kaiken sulle antaisin” / Danny: ”Monza” (1977) * Danny & Armi: ”Silloin vasta kaiken saan” / ”Vain sinua varten” (1978) * Danny & Armi: ”Me vain” / ”Leikkitoveri” (1978) * Danny & Armi: ”Löysin viimein paikan kaivatun” / ”Jos sinäkin tahdot” (1979) * ”Iltaloma” / ”Kaksi kulkijaa” (1981) * ”Agadou” / ”Horoskoopit” (1981) * ”Tahdon tänään saada” / ”My Boy Lollipop” (1982) * Danny: ”Siellä jossakin” / Danny & Armi: ”Ensirakkaus ja nuoruuspäivät” (1985) * Danny & Armi: ”Pelkkää hyvää” (1986) * ”Puhjennut on ruusu kukkaan” / ”Kun kuulen makeen musiikin” (1995) == Lähteet == Luokka:Diskografiat Luokka:Seulonnan keskeiset artikkelit
Teemu Pasanen

Teemu Pasanen (s. 1974) on suomalainen urheiluvalmentaja, joka on toiminut vuodesta 2020 lähtien Suomen hiihtomaajoukkueen päävalmentajana. Hänen sopimuksensa ulottuu vuoteen 2026 asti. Ennen valmentajanuraansa Pasanen oli kansallisen tason hiihtäjä sijoittuen parhaimmillaan 20 parhaan joukkoon SM- kilpailuissa. Hän on saanut koulutuksensa Teknillisessä korkeakoulussa ja työskennellyt kolme vuotta matkapuhelinten koodaajana Nokialla. ==Lähteet== Luokka:Suomalaiset maastohiihtovalmentajat Luokka:Vuonna 1974 syntyneet Luokka:Elävät henkilöt
Glåmdalen

Glåmdalen (vuosina 1926–1943 Kongsvinger Arbeiderblad) on norjalainen vuonna 1926 perustettu paikallislehti, jonka kotikunta on Kongsvinger. Se ilmestyy kolmesti viikossa ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Kongsvinger
Kanadan ralli 1977

Kanadan ralli 1977 (viralliselta nimeltään 5. Critérium Molson du Québec) oli rallin maailmanmestaruussarjan kilpailu kaudella 1977. Kilpailu järjestettiin 14.-18\. syyskuuta 1977 Montrealissa Quebecissa. Kilpailu oli kauden kahdeksas ja erikoiskokeiden yhteispituus oli . Kilpailun voitto oli Timo Salosen ensimmäinen rallin MM-sarjassa. Kilpailussa oli 17 erikoiskoetta, joista puolet oli alle 10 km pitkiä. Viimeisenä päivänä ajettiin kahdesti 113 kilometriä pitkä erikoiskoe. == Tulokset == Sija Kuljettaja Kartanlukija Auto Aika Ero 1 Timo Salonen Jaakko Markkula Fiat 131 Abarth 5:13.54 0.0 2\. Simo Lampinen Sölve Andreasson Fiat 131 Abarth 5:18.31 +4.37 3\. Roger Clark Jim Porter Ford Escort RS1800 5:20.56 +7.02 4\. John Buffum Vicki Dykema Triumph TR7 5:55.54 +42.00 5\. Jean-Paul Pérusse John Bellefleur Saab 99 EMS 6:10.59 +57.05 6\. Kenjiro Shinozuka Ron Richardson Mitsubishi Colt Lancer 6:12.27 +58.33 7\. Hendrik Blok Rich Crandall Dodge Colt 6:16.54 +1:03.00 8\. Walter Boyce Robin Edwardes Triumph TR7 6:49.46 +1:35.52 9\. Paul Bourgeois Paul Normand Datsun 510 6:58.02 +1:44.08 10\. Bob Garside Gary Murakami Toyota Corolla 7:10.28 +1:56.34 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1977 Luokka:Kanadan ralli
La Verrière

La Verrière on kunta Ranskassa Yvelinesin departementissa Île-de-Francen alueella. Se sijaitsee noin 40 km Pariisista lounaaseen. ==Historia== Kunta on kehittynyt vuonna 1507 rakennetun linnan Château de La Verrièren ympärille. Se oli rauhallinen maaseutukaupunki, kunnes vuonna 1849 rakennettiin La Verrièren kautta kulkeva Versailles’n ja Chartresin välinen rautatie. La Verrièren asema rakennettiin vuonna 1855, ja sen vihki käyttöön Napoleon III. Varsinainen kaupungistuminen alkoi 1930-luvulla. 1960-luvulla alettiin rakentamaan asuntoja pienituloisille. Näitä pienituloisille rakennettuja asuinalueita kutsutaan HLM-alueiksi (Habitation à loyer modéré). Vuonna 1973 perustettiin uusi kaupunki Saint-Quentin-en-Yvelines, johon myös La Verrière liittyi. Tiedosto:La Verrière Château.JPG|Château de La Verrière Tiedosto:La Verrière Gare.jpg|Gare de La Verrière Tiedosto:Étang des Noës le 4 juin 2015 - 056.jpg|Vuonna 1972 rakennettu HLM-alue Bois de l'Etang ==Lähteet== ==Aiheesta muualla== Luokka:Yvelinesin kunnat
Kanadan ralli 1978

Kanadan ralli 1978 (viralliselta nimeltään 6. Critérium Molson du Québec) oli rallin maailmanmestaruussarjan kilpailu kaudella 1978. Kilpailu järjestettiin 13.-17\. syyskuuta 1978 Montrealissa Quebecissa. Kilpailu oli kauden seitsemäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero 1 Walter Röhrl Christian Geistdörfer Fiat 131 Abarth 4:54.23 0.0 2\. Markku Alén Ilkka Kivimäki Fiat 131 Abarth 5:02.56 +8.33 3\. Anders Kulläng Bruno Berglund Opel Kadett GT/E 5:12.46 +18.23 4\. Taisto Heinonen John Bellefleur Toyota Celica 2000GT 5:34.07 +39.44 5\. Jean- Paul Pérusse Louis Bélanger Triumph TR7 5:36.56 +42.33 6\. Carlos Torres Pedro de Almeida Ford Escort RS2000 5:58.20 +1:03.57 7\. Man Bergsteyn Dirk Buwalda Opel Kadett GT/E 6:15.37 +1:21.14 8\. Hendrik Blok Gene Hammond Saab 99 EMS 6:24.26 +1:30.03 9\. Gordon McCallum Linda McCallum Volkswagen Rabbitt 6:25.24 +1:31.01 10\. Walter Boyce Robin Edwardes Saab 99 EMS 6:29.15 +1:34.52 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1978 Luokka:Kanadan ralli
Kanadan ralli 1979

Kanadan ralli 1979 (viralliselta nimeltään 7. Critérium Molson du Québec) oli rallin maailmanmestaruussarjan kilpailu kaudella 1979. Kilpailu järjestettiin 13.-16\. syyskuuta 1979 Montrealissa Quebecissa. Kilpailu oli kauden kahdeksas ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero 1 Björn Waldegård Hans Thorszelius Ford Escort RS1800 3:35.32 0.0 2\. Timo Salonen Seppo Harjanne Datsun 160J 3:36.10 +0.38 3\. Ari Vatanen David Richards Ford Escort RS1800 3:41.50 +6.18 4\. Andy Dawson Kevin Gormley Datsun 160J 3:50.55 +15.23 5\. Taisto Heinonen Erkki Nyman Toyota Celica 2000GT 3:56.21 +20.49 6\. Hendrik Blok Doug Shepherd Mitsubishi Mirage 4:41.56 +1:06.24 7\. Jack Swayze Izim Okerem Datsun 160J 4:50.27 +1:14.55 8\. Claude Laurent Jacques Marché Peugeot 104 ZS 4:52.35 +1:17.03 9\. Nicole Quimet Yves Fontaine Datsun 510 5:04.05 +1:28.33 10\. Paul Bourgeois Robert Blouin Mitsubishi Colt 5:06.01 +1:30.29 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1979 Luokka:Kanadan ralli
Algerian mielenosoitukset 2019

Algerian mielenosoitukset syttyivät helmikuussa vuonna 2019. Niiden syynä oli silloisen presidentin Abdelaziz Bouteflikan päätös asettua viidennelle kaudelle maan johdossa. Bouteflika oli johtanut maata vuodesta 1999 asti, jolloin hän lupasi viedä loppuun rauhanprosessin ja päättää verisen sisällissodan. Mielenosoituksia järjestettiin jo vuonna 2014 hänen ollessa ehdolla. Bouteflika sairasteli paljon eikä juurikaan esiintynyt julkisuudessa 2010-luvulla. Viikkoja kestäneiden mielenosoitusten jälkeen Bouteflika erosi ja valta siirtyi väliaikaishallinnolle. Presidentinvaalit järjestettiin samana vuonna ja uudeksi presidentiksi nousi Abdelmadjid Tebboune. Presidentti Bouteflika lähipiireineen siirrettiin sivuun. Vaaleja kuitenkin boikotoitiin laajalti. Kriitikot huomauttivat, että ehdokkaina oli pääasiassa vanhan hallinnon edustajia ja armeija vaikutti edelleen taustalla. Tebboune pyrki esiintymään osana mielenosoitusliikehdintää. Presidentti Tebboune vapautti joitakin poliittisia vankeja hyväntahdon eleenä. Mielenosoitusliikehdintä (jota on kutsuttu myös ”Hirak-liikkeeksi”) jatkui silti edelleen. Mielenosoitukset olivat suurimmaksi osin rauhanomaisia. Poliisi kohdisti väkivaltaa mielenosoittajiin useaan otteeseen ja useita pidätettiin. Vuonna 2020 järjestettiin kansanäänestys uudistuksista, joissa esimerkiksi luvattiin rajoittaa presidentin valtakausia. Äänestysprosentti pysyi edelleen hyvin alhaisena. Vuonna 2020 hallinto kielsi julkiset kokoontumiset (käyttäen koronarajoituksia syynä), kiristi sensuuria ja esti pääsyn joillekin internetsivuille. Algerian johtoa ja armeijaa kritisoineet joutuivat vankilaan. Vankilassa on edelleen useita ihmisiä, jotka ovat pitkään joutuneet odottamaan oikeudenkäyntiä. Protestit käynnistyivät uudelleen vuonna 2021. Tyytymättömyyden taustalla oli halu päästä eroon vanhan järjestelmä edustajista, joita pidetään autoritäärisinä ja korruptoituneina. Presidentti Tebbounea on laajalti pidetty vain vanhan hallinnon tuoreempina kasvoina. Myös heikentynyt talous ja laaja työttömyys on herättänyt tyytymättömyyttä. Vuonna 2021 Algeriassa pidettiin parlamenttivaalit. Niissä voiton saavuttivat esimerkiksi perinteisempi, nationalistinen FLN ja islamilaista demokratiaa ajava MSP. Äänestysprosentti oli 30%. Vaalit nähtiin aiempien tapaan maan johdon näytösvaaleina ilman todellisia vaihtoehtoja. Mielenosoittajat kehottivat boikotoimaan parlamenttivaaleja. Mielenosoitusliikehdintä on sittemmin hiljentynyt hallinnon sortotoimien ja sisäisen jakaannuksen myötä. == Lähteet == Luokka:Algerian historia
Dodge Colt

Dodge Colt on Dodgen automalli, joka sai alkunsa vuonna 1971 yhteistyössä Mitsubishi Motorsin kanssa. Mitsubishi sai jälleenmyyntikanavan Pohjois- Amerikkaan ja Chrysler-yhtiö pienen ja polttoainetaloudellisen auton. Ensimmäinen Colt perustui Mitsubishi Galantiin, jota myytiin Kanadassa nimellä Plymouth Cricket. Yhdysvalloissa oli myös Cricket, mutta se oli uudelleennimetty versio Hillman Avengerista. Myöhemmin Colt haarautui eri korimalleihin. Vuoden lopussa 1994 jälleenmyyjät eivät enää kiinnittäneet Coltiin huomiota, koska seuraavana vuonna tuli uusi malli Chrysler Neon. == Lähteet == Luokka:Dodge
Elviira Väyrynen

Elviira Väyrynen (s. 19. helmikuuta 2005) on suomalainen muusikko.Kotisivu Hänen pääinstrumenttinsa on piano. Hän on julkaissut ja esittänyt säveltämäänsä musiikkia. Väyrynen on opiskellut pianonsoittoa Turun konservatoriolla opettajinaan Essi Myöhänen, Roope Gröndahl, Maria Männikkö ja Kalle Perksalo. Lisäksi hän on osallistunut Niklas Pokin, Matti Raekallion, Henri Sigfridssonin, Katarina Nummi-Kuisman ja Antti Hotin mestarikursseille. Väyrynen on menestynyt Pianoaura V ja VI -kilpailuissa. Vuonna 2019 hänet palkittiin II-sarjassa kahdella ja vuonna 2023 III-sarjassa yhdellä palkinnolla. Vuonna 2022 hänet valittiin Leevi Madetoja XII -pianokilpailun II-sarjan finaaliin. Väyrynen on nimetty Salon kaupungin vuoden 2022 nuoreksi kulttuurintekijäksi. Väyrynen laulaa Chorus Iuvenalis -kuorossa, jonka Yleisradio valitsi vuoden nuorisokuoroksi kaudelle 2022–2023. Väyrysen ensimmäinen pianokappale, Prologi, julkaistiin vuonna 2022.Spotify Hän esitti teoksen Leevi Madetoja XII -pianokilpailun II-sarjan ensimmäisessä erässä toukokuussa 2022. Vuonna 2018 Väyrynen sävelsi musiikin Olla-Riitta Mäkelän kirjoittamaan näytelmään Åvikin sirpaleita. ==Lähteet== Luokka:Suomalaiset pianistit Luokka:Vuonna 2005 syntyneet Luokka:Elävät henkilöt
Neela Ramgopal

Neela Ramgopal (; 25. toukokuuta 1935 ChennaiNeela Ramgopal Sangeet Natak Akademi, viitattu 6.3.2023 – 1. maaliskuuta 2023 Bengaluru) oli intialainen karnaattisen musiikin laulaja ja opettaja.Neela Ramgopal The Sruti Foundation, viitattu 6.3.2023Noted Carnatic vocalist and guru Neela Ramgopal passes away The Hindu 1.3.2023, viitattu 6.3.2023 Ramgopalin ensimmäinen opettaja oli Sadagopalachari Kumbakonamissa. Ramgopal muutti avioliiton solmittuaan alle 30-vuotiaana Bengaluruun. Hän aloitti musiikin opiskelun vakavassa mielessä 23-vuotiaana ja sai Tamil Nadussa edistyneen tason musiikkiopetusta N. M. Narayananilta ja T. K. Rangacharilta. Ramgopal oppi Bengaluruun muutettuaan kannadan kielen ja lauloi ja opetti kannadankielisiä kritejä. Hän julkaisi lukuisia albumeita, joiden joukossa ovat Rama Upasana, Narayana Enniro ja Tamizh Inbam. Ramgopal esiintyi ja opetti myös ulkomailla. Oppilaita hänellä oli kaikkiaan yli 700. Ramgopal julkaisi useita kirjoja, joiden joukossa on viidenkymmenen tamilien musiikkiperinnettä edustavan sävellyksen kannadalaisella kirjaimistolla laadittu teos. Harini Ragavan laati Ramgopalista elämäkertateoksen. Ramgopal sai työstään lukuisia palkintoja, kuten Sangeet Natak Akademin palkinnon vuonna 2016. Hän kuoli maaliskuussa 2023 kärsittyään useista sairauksista, kuten syövästä. == Lähteet == Luokka:Intialaiset laulajat Luokka:Vuonna 1935 syntyneet Luokka:Vuonna 2023 kuolleet
Högbergsgatan

Högbergsgatan on Tukholman Södermalmilla sijaitseva katu, joka ulottuu itä- länsisuunnassa Nytorgsgatanilta Rosenlundsgatanille. ==Kuvia== Katarina kyrka September 2014 01.jpg|Kadun alkupäässä on Katariinan kirkko. Andreaskyrkan November 2010.jpg|Andreaskyrkan osoitteessa Högbergsgatan 31 valmistui vuonna 1877. Siinä toimii Ekumeniakirkon seurakunta. Björngårdsskolan, 2019c.jpg|Björngårdsskolan sijaitsee Högbergsgatanin ja Maria Prästgårdsgatanin välissä. Nürnbergs bryggeri, etikett (1).jpg|Koulua vastapäätä toisella puolella Högbergsgatania toimi aikoinaan Nürnbergs Bryggeri -panimo. Entisiä tehdasrakennuksia on sittemmin muutettu asunnoiksi. ==Lähteet== ==Aiheesta muualla== Luokka:Tukholman kadut Luokka:Södermalm
Julia Kekäläinen

Julia Kekäläinen (s. 12. marraskuuta 2001 Simo) on suomalainen pesäpalloilija. Kekäläinen edustaa Superpesiksessä pelaavaa Kempeleen Kiriä ja hänen kasvattajaseuransa on Simon Kiri.https://www.pesis.fi/wp- content/uploads/2021/02/Kekäläinen-Julia.xlsx Hän pelaa ulkokentällä lukkarina. http://old.pesistulokset.fi/cgi- bin/tilastot/ottelu2.py?data=31-2-1&id;=35570 Kekäläinen on pelannut 23 Superpesiksen runkosarjan ottelua. Näissä otteluissa hän on lyönyt kolme tavallista juoksua ja kerännyt 13 kärkilyöntipistettä. Hän on pelannut kaksi Superpesiksen ylempien pudotuspelien ottelua. http://www.pesiksenmaailma.fi/index.php/pelaajakortit?pelaajaid=9697&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 2001 syntyneet Luokka:Elävät henkilöt
Rally Liepāja

Latvian ralli eli Tet Rally Liepāja on Latviassa ajettava rallikilpailu, joka on kuulunut rallin EM-sarjaan vuodesta 2013 lähtien. WRC-organisaatio kertoi helmikuussa 2023, että kilpailu lisätään rallin maailmanmestaruussarjaan kaudella 2024. Kilpailu ajetaan sorateillä ja tunnetaan haastavana kilpailuna. == Voittajat == Vuosi Kuljettaja Kartanlukija Auto Raportti 2013 Jari Ketomaa Kaj Lindström Ford Fiesta RRC 2014 Esapekka Lappi Janne Ferm Škoda Fabia S2000 2015 Craig Breen Scott Martin Peugeot 208 T16 R5 2016 Ralfs Sirmacis Artūrs Šimins Škoda Fabia R5 2017 Nikolai Grjazin Jaroslav Fjodorov Škoda Fabia R5 2018 Nikolai Grjazin Jaroslav Fjodorov Škoda Fabia R5 2019 Oliver Solberg Aaron Johnston Volkswagen Polo GTI R5 2020 Oliver Solberg Aaron Johnston Volkswagen Polo GTI R5 2021 Nikolai Grjazin Konstantin Aleksandrov Volkswagen Polo GTI R5 2022 Mārtiņš Sesks Renārs Francis Škoda Fabia Rally2 evo 2023 Mārtiņš Sesks Renārs Francis Škoda Fabia RS Rally2 2024 Kalle Rovanperä Jonne Halttunen Toyota GR Yaris Rally1 Raportti Lähde: Lähde: Lähde: Lähde: Lähde: == Lähteet == == Aiheesta muualla == * Kilpailun viralliset kotisivut * eWRC-sivustolla *
Moss Avis

Moss Avis on norjalainen vuonna 1876 perustettu paikallislehti, jonka kotikunta on Moss. Se ilmestyy kolmesti viikossa ja kuuluu Amedia-konserniin. Lehti on ollut tabloid-kokoinen vuodesta 1989. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Moss
Olympus-ralli 1988

Olympus-ralli 1988 (viralliselta nimeltään 16. Olympus Rally) oli rallin maailmanmestaruussarjan kilpailu kaudella 1988. Kilpailu järjestettiin 23.-26\. kesäkuuta 1988 Tacomassa. Kilpailu oli kauden seitsemäs ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero 1\. Miki Biasion Tiziano Siviero Lancia Delta Integrale 5:28.44 0.0 2\. Alessandro Fiorio Luigi Pirollo Lancia Delta Integrale 5:34.07 +5.23 3\. John Buffum John Bellefleur Audi Coupé Quattro 5:44.59 +16.15 4\. Georg Fischer Thomas Zeltner Audi 200 Quattro 5:47.08 +18.24 5\. Giovanni Del Zoppo Pierangelo Scalvini Lancia Delta Integrale 5:48.56 +20.12 6\. Jorge Recalde Jorge del Buono Lancia Delta Integrale 5:51.38 +22.54 7\. Nobuhiro Tajima Kenzo Sudo Suzuki Cultus GTI 6:07.24 +38.40 8\. Rod Millen Harry Ward Mazda 323 4WD 6:15.11 +46.27 9\. Alan Carter Martin Headland Suzuki Cultus GTI 6:17.05 +48.21 10\. Michael Lieu Geoff Case Mitsubishi Galant VR-4 6:21.59 +53.15 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1988 Luokka:Olympus- ralli
Aruna Asaf Ali

Aruna Asaf Ali (, o.s. Ganguly ; 16. heinäkuuta 1909 Kalka, Punjab, Brittiläinen Intia – 29. heinäkuuta 1996 New Delhi, Intia) oli intialainen kouluttaja, poliittinen aktivisti ja kustantaja. Hän oli Intian itsenäisyysliikkeen aktiivinen osallistuja, ja hänet muistetaan laajalti Intian kansallislipun nostamisesta Gowalia Tank -puistossa Bombayssa Quit India -liikkeen aikana vuonna 1942. Itsenäistymisen jälkeen hän pysyi aktiivisena politiikassa, ja hänestä tuli Delhin ensimmäinen pormestari. Hänelle myönnettiin Padma Vibhushan vuonna 1992 ja Bharat Ratna postuumisti vuonna 1997. == Yksityiselämä == Hindutaustastaan ja perheensä vastustuksesta huolimatta Aruna meni naimisiin 23 vuotta vanhemman muslimilakimiehen Asaf Alin kanssa vuonna 1928. Hän jäi leskeksi 1950-luvulla. == Lähteet == == Aiheesta muualla == Luokka:Intian kongressipuolueen poliitikot Luokka:Intialaiset kansalaisaktivistit Luokka:Vuonna 1909 syntyneet Luokka:Vuonna 1996 kuolleet
Antti Kaivola

Toivo Antti Kaivola (2. kesäkuuta 1902 Hauho – 13. heinäkuuta 1958 Helsinki) oli suomalainen metsänhoitaja, virkamies ja metsäalan järjestövaikuttaja, joka sai metsäneuvoksen arvonimen. Viitattu 6.3.2023. Kaivolan vanhemmat olivat talollinen Heikki Sefaniaanpoika Kaivola ja emäntä Hilda Maria Paakkala ja puolisot 1927–1953 Anna Kyllikki Puosi ja vuodesta 1954 Meri Merisalo. Kaivola tuli ylioppilaaksi Hämeenlinnan lyseosta 1922 ja valmistui metsänhoitajaksi Helsingin yliopistosta 1927. Hän kävi Keskusmetsäseura Tapion suonkuivauskurssin 1929 ja teki opintomatkoja useisiin eri maihin. Kaivola oli Metsähallituksen palveluksessa Petsamossa vuodesta 1927, metsänhoitaja arviointi- ja insinööriosastolla 1928–1929, Keskusmetsäseura Tapion metsänparannustöiden piirimetsänhoitaja Tampereella 1929–1932, metsänparannustöiden tarkastaja Helsingissä 1932–1951 ja metsänparannusosaston johtaja vuodesta 1952, Antti Tantun jälkeen. Hän oli myös Janakkalan kunnan pika-asutustoimikunnan metsänhoitaja 1940–1941, kansanhuoltoministeriön puu- ja polttoaineosaston apulaisosastopäällikkö 1944 ja hakkuutoimiston päällikkö 1943–1944 sekä Helsingin Polttopuun Hankintajärjestön metsänhoitaja 1945–1948. Metsäneuvoksen arvonimen Kaivola sai 1953.Kuka kukin on 1954, s. 313. Viitattu 6.3.2023. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset virkamiehet Luokka:Vuonna 1902 syntyneet Luokka:Vuonna 1958 kuolleet
Safari-ralli 1998

Safari-ralli 1998 (viralliselta nimeltään 46. Safari Rally Kenya) oli rallin maailmanmestaruussarjan kilpailu kaudella 1998. Kilpailu järjestettiin 28. helmikuuta - 2\. maaliskuuta 1998 Nairobissa. Kilpailu oli kauden kolmas ja sen kokonaispituus oli . Kilpailun voitti Richard Burns, jolle voitto oli ensimmäinen rallin MM-sarjassa. == Tulokset == Sija Kuljettaja Kartanlukija Auto Aika Ero 1\. Richard Burns Robert Reid Mitsubishi Carisma GT Evo IV 8:57.34 0.0 2\. Juha Kankkunen Juha Repo Ford Escort WRC 9:07.01 +9.27 3\. Ari Vatanen Fred Gallagher Ford Escort WRC 9:07.26 +9.52 4\. Didier Auriol Denis Giraudet Toyota Corolla WRC 9:12.00 +14.26 5\. Harri Rovanperä Voitto Silander Seat Ibiza GTI 16V Evo 2 11:03.12 +2:05.38 6\. Raimund Baumschlager Klaus Wicha Volkswagen Golf Kit Car 11:17.35 +2:20.01 7\. Luis Climent Alex Romaní Mitsubishi Lancer Evo III 11:25.37 +2:28.03 8\. Kris Rosenberger Per Carlsson Volkswagen Golf Kit Car 11:43.21 +2:45.47 9\. Marco Brighetti Abdul Sidi Subaru Impreza 555 11:53.35 +2:56.01 10\. Karim Hirji Frank Nekusa Toyota Celica GT-Four 12:01.03 +3:03.29 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1998 Luokka:Safari-ralli
Korsikan ralli 1988

Korsikan ralli 1988 (viralliselta nimeltään 32. Tour de Corse - Rallye de France) oli rallin maailmanmestaruussarjan kilpailu kaudella 1988. Kilpailu järjestettiin 3.-6\. toukokuuta 1988 Ajacciossa. Kilpailu oli kauden viides ja erikoiskokeiden yhteispituus oli . Kilpailun voitti Didier Auriol, jolle voitto oli ensimmäinen rallin MM-sarjassa. Fordille edellinen MM-rallin voitto oli vuonna 1981. Kilpailu oli aiemmilta vuosilta tunnettu aikasakoista, mutta vuodelle siirtymien nopeudet olivat alemmat vaikka aikarajat pysyivät tiukkoina. == Tulokset == Sija Kuljettaja Kartanlukija Auto Aika Ero 1 Didier Auriol Bernard Occelli Ford Sierra RS Cosworth 7:12.04 0.0 2\. Yves Loubet Jean-Bernard Vieu Lancia Delta Integrale 7:15.09 +3.05 3\. Bruno Saby Jean- François Fauchille Lancia Delta Integrale 7:16.53 +4.49 4\. François Chatriot Michel Périn BMW M3 7:23.28 +11.24 5\. Carlos Sainz Luis Moya Ford Sierra RS Cosworth 7:26.09 +14.05 6\. Kenneth Eriksson Peter Diekmann Toyota Celica GT- Four 7:29.24 +17.20 7\. Bernard Béguin Jean-Jacques Lenne BMW M3 7:35.08 +23.04 8\. Paul Rouby Jean-Louis Martin Alfa Romeo 75 V6 3.0 7:44.59 +32.55 9\. Pierre-César Baroni Michel Rousseau Alfa Romeo 75 V6 3.0 7:45.17 +33.13 10\. Alain Oreille Sylvie Oreille Renault 5 GT Turbo 7:46.02 +33.58 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1988 Luokka:Korsikan ralli
Kaunokuusama

Kaunokuusama (Lonicera × bella 'Zabelii') on kuusamien sukuun kuuluvan risteymälajin sirokuusaman lajike.Suomen Lajitietokeskus: Kaunokuusama – Lonicera ×bella 'Zabelii' Viitattu 6.4.2023. Se on pensas, joka on tunnettu Pohjois-Karjalassa kauan. Sen kasvutapa on varsin suora. Korkeus on 2–3 metriä ja sen kestävyys on hyvä. Sopiva kasvupaikka on aurinkoinen tai puolivarjoinen, ja maaperän on hyvä olla kosteutta pidättävä. Vanhat pensaat usein ränsistyvät, jolloin niitä on syytä leikata. Kukinta-aika on kesäkuussa, ja kukat ovat tummanpunaiset. Kukinta on erittäin runsasta. Pensas tekee pieniä marjoja, jotka ovat myrkyllisiä. Kaunokuusaman marjat ovat punaisia ja lehdet ovat tummanvihreitä ja karvamaisia. Pensas on muodoltaan leveä. Harvennusleikkauksia tehdään säännöllisin väliajoin. Kaunokuusamaa lisätään joko pistokkaista tai siemenistä. Kasvi menestyy vyöhykkeillä I–VI. == Lähteet == Luokka:Kuusamat Luokka:Lajikkeet
Bhagyashree

Bhagyashree Dasani (, o.s. Patwardhan, ; s. 23. helmikuuta 1969 Sangli, Maharashtra, Intia), yleensä vain Bhagyashree, on intialainen näyttelijä, joka tunnetaan parhaiten työstään hindinkielisissä elokuvissa ja televisiossa. Hän nousi kuuluisuuteen debyyttielokuvallaan Maine Pyar Kiya, josta hän voitti parhaan naistulokkaan Filmfare Awards -palkinnon. == Filmografia == Vuosi Elokuva Rooli Kieli Muuta 1989 Maine Pyar Kiya Suman Hindi Parhaan naistulokkaan Filmfare Awards -palkinto 1992 Qaid Mein Hai Bulbul Pooja Choudhry Hindi Tyagi Aarti Shakti Dayal Hindi Paayal Paayal Hindi 1993 Ghar Aaya Mera Pardesi Roopa Hindi 1997 Ammavra Ganda Rani Kannada Sautan Ki Sautan Hindi Omkaram Shashi Hindi 1998 Yuvaratna Rana Dr. Kasthuri Telugu 2002 Shotru Dhongsho Borsha/Urmi Bengali 2003 Avunaa! Telugu Maa Santoshi Maa Hindi 2006 Uthaile Ghoonghta Chand Dekhle Bhodžpuri Humko Deewana Kar Gaye Simran Kohli Hindi Janani Akanksha Hindi Gandugali Kumara Rama Hindi 2007 Janam Janam Ke Saath Jyoti Bhodžpuri Mumbai Aamchich Marathi 2009 Zhak Marli Bayko Keli Marathi 2010 Sati Behula Bengali Red Alert: The War Within Uma Hindi 2013 Deva Bhodžpuri 2019 Seetharama Kalyana Meera Kannada 2021 Thalaivii Sandhya Tamili Kaksikielinen elokuva Hindi 2022 Radhe Shyam Girija Rani Telugu Kaksikielinen elokuva Hindi == Lähteet == == Aiheesta muualla == * * Luokka:Intialaiset näyttelijät Luokka:Vuonna 1969 syntyneet Luokka:Elävät henkilöt
Lännenjasmike

Loistojasmike eli lännenjasmike (Philadelphus lewisii) on jasmikkeiden sukuun kuuluva pensaslaji. Se kasvaa kahdesta kolmeen metriä korkeaksi. Sopiva kasvupaikka on aurinkoinen tai puolivarjoinen. Kasvi viihtyy runsasmultaisessa ja ravinteikkaassa maassa ja menestyy myös hiekka- tai savipitoisessa maassa. Loistojasmiketta voidaan istuttaa paitsi yksittäin, myös ryhmiin tai aidanteisiin. Sopiva istutusväli on puolitoista metriä, paitsi aidanteissa se on yksi metri. Pensas kukkii kesäkuussa ja kukat ovat valkoisia ja tuoksuvia. Kasvi menestyy vyöhykkeillä I–VI. Leikkaus on tehtävä joko kevättalvella tai kukinnan jälkeen. Yleinen lajike on Tähtisilmä, joka on tuuheakasvuinen. == Lähteet == == Aiheesta muualla == * Laji.fi: Lännenjasmike (Philadelphus lewisii) * UniProt: Taxonomy – Philadelphus lewisii Luokka:Jasmikkeet
Todd Field

William Todd Field (s. 24. helmikuuta 1964 Pomona, Kalifornia, Yhdysvallat) on yhdysvaltalainen elokuvaohjaaja, -käsikirjoittaja ja -tuottaja sekä näyttelijä.Todd Field, Rotten Tomatoes, viitattu 8.3.2023. == Elämä == Field oli jazzmuusikko, kunnes hän päätti ryhtyä näyttelijäksi. Hän on suorittanut maisterintutkinnon (Master of Fine Arts) American Film Institutessa.Todd Field, Attended 1980 – 1983 , Mt. Hood Community College, viitattu 6.3.2023. == Filmografia elokuvantekijänä == Vuosi Suomenkielinen nimi Alkuperäinen nimi Tehtävät 2001 Satimessa In the Bedroom Ohjaaja, käsikirjoittaja, tuottaja 2006 Little Children Little Children Ohjaaja, käsikirjoittaja, tuottaja 2022 Tár Tár Ohjaaja, käsikirjoittaja, tuottaja == Filmografia näyttelijänä == === Elokuvat === Vuosi Suomenkielinen nimi Alkuperäinen nimi Roolihahmo 1989 Salaisuuksien varjossa Fat Man and Little Boy Robert R. Wilson 1989 Leikitäänkö lääkäriä? Gross Anatomy David Schreiner 1991 Queens Logic Queens Logic Cecil 1993 Ruby in Paradise Ruby in Paradise Mike McCaslin 1994 Sleep with Me Sleep with Me Duane 1994 Frank & Jesse Frank & Jesse Bob Younger 1996 Puhumalla paras Walking and Talking Frank 1996 Twister Twister Tim Lewis 1998 Broken Vessels Broken Vessels Jimmy 1999 Eyes Wide Shut Eyes Wide Shut Nick Nightingale 1999 The Haunting – paholaistalo The Haunting Todd Hackett 2000 Stranger Than Fiction Stranger Than Fiction Austin Walker/Donovan Miller === Televisiosarjat === Vuodet Suomenkielinen nimi Alkuperäinen nimi Roolihahmo 1987 Gimme a Break! Gimme a Break! Eric 1988 Roseanne Roseanne Charles 1990 Kauhua kryptasta Tales from the Crypt Eugene 1995 Chicagon lääkärit Chicago Hope John Taubler 1998 Lemmen solmut Cupid Sam 1999–2001 Vielä kerran Once and Again David Cassilli 2002–2003 Aqua Teen Hunger Force Aqua Teen Hunger Force Ol' Drippy == Palkinnot ja ehdokkuudet == === Oscar-palkinnot === Vuosi Elokuva Palkinto Lopputulos 2002 Satimessa Paras elokuva 2002 Satimessa Paras sovitettu käsikirjoitus 2007 Little Children Paras sovitettu käsikirjoitus 2023 Tár Paras elokuva 2023 Tár Paras ohjaus 2023 Tár Paras alkuperäinen käsikirjoitus The 74th Academy Awards | 2002, Oscars, viitattu 6.3.2023.The 79th Academy Awards | 2007, Oscars, viitattu 6.3.2023.The 95th Academy Awards | 2023, Oscars, viitattu 13.3.2023. === Bafta-palkinnot === Vuosi Elokuva Palkinto Lopputulos 2023 Tár Paras elokuva 2023 Tár Paras ohjaus 2023 Tár Paras alkuperäinen käsikirjoitus 2023 EE BAFTA Film Awards: The Winners, Bafta, viitattu 6.3.2023. == Lähteet == == Aiheesta muualla == * * luokka:Yhdysvaltalaiset elokuvaohjaajat luokka:Yhdysvaltalaiset elokuvakäsikirjoittajat luokka:Yhdysvaltalaiset elokuvatuottajat luokka:Yhdysvaltalaiset näyttelijät luokka:Vuonna 1964 syntyneet luokka:Elävät henkilöt
Jakiv Stepovyi

Jakiv Stepanovytš Stepovyi (, oikea sukunimi Jakymenko, ; 20\. lokakuuta 1883 Pisky, Harkova – 4. marraskuuta 1921 Kiova) oli ukrainalainen säveltäjä, opettaja ja musiikkikriitikko. Hänen veljensä oli Fedir Jakymenko. Stepovyi liittyi 1895 Pietarin hovikuoroon ja opiskeli Pietarin konservatoriossa 1902–1909 opettajinaan Nikolai Rimski-Korsakov ja Anatoli Ljadov. Hän opetti vuodesta 1917 ja toimi vuodesta 1919 Muzytšnan draamateatterin ja valtion lauluyhtyeen johtajana. Hän kuoli lavantautiin Kiovassa, ja hänet on haudattu Baikoven hautausmaalle. Stepovyilla oli suuri merkitys ukrainalaisen musiikkikoulukunnan perustamisessa, ja häntä pidetään yhtenä ukrainalaisen musiikin merkkihenkilöistä esimerkiksi Kyrylo Stetsenkon ohella. Hänen sävellystuotantoonsa kuuluu sävellyksiä merkittävien ukrainalaisten runoilijoiden teksteihin, instrumentaalisävellyksiä, kansanlauluihin perustuvia orkesterisarjoja, kuorosovituksia ukrainalaisista kansanlauluista, lauluja lapsille sekä kesken jäänyt ooppera, joka perustuu Taras Ševtšenkon teokseen Nevolnyk ('Orja'). ==Lähteet== ==Aiheesta muualla== Luokka:Ukrainalaiset säveltäjät Luokka:Vuonna 1883 syntyneet Luokka:Vuonna 1921 kuolleet
Baikoven hautausmaa

Baikoven hautausmaa on 1833 perustettu historiallinen hautausmaa Kiovassa. Sinne on haudattu tunnettuja ukrainalaisia, esimerkiksi Myh'ailo Hruševskyi, Lesja Ukrajinka, Volodymyr Štšerbytskyi ja Valeri Lobanovskyi. Hautausmaa on saanut nimensä lähellä olevasta Baikovon kartanosta.Baikove cemetery, Viitattu 6.3.2023 Neuvosto-Ukrainan aikana hautausmaalle haudattiin ukrainalaista älymystöä, ja hautakivet ovat usein monumentaalitaideteoksia. Hautausmaa on Kiovan hautausmaista edelleen arvostetuin. Siellä on 1884–1889 rakennettu Ylösnousemuksen kirkko. Alueen länsiosassa on 1975 rakennettu modernin tyylin mukainen krematorio. ==Lähteet== ==Aiheesta muualla== Luokka:Kiova Luokka:Ukrainan hautausmaat
Ōitan roomalaiskatolinen hiippakunta

Ōitan roomalaiskatolinen hiippakunta on katoliseen kirkkoon kuuluva japanilainen hiippakunta, joka toimii Japanissa Miyazakin ja Ōitan prefektuurien alueilla. Hiippakunnan keskus on Ōita. Hiippakunta kuuluu Nagasakin arkkihiippakunnan kirkkoprovinssiin. == Historia == 27\. maaliskuuta 1927 erotettiin Fukuokan hiippakunnasta erilliseksi Miyazakin missio sui iuris. 28. tammikuuta 1935 se korotettiin Miyazakin apostoliseksi prefektuuriksi ja 22. joulukuuta 1961 siitä tuli Ōitan hiippakunta. == Lähteet == == Aiheesta muualla == * Hiippakunnan kotisivut Luokka:Katolisen kirkon hiippakunnat Luokka:Katolinen kirkko Japanissa
Osakan roomalaiskatolinen arkkihiippakunta

Osakan roomalaiskatolinen arkkihiippakunta on katoliseen kirkkoon kuuluva japanilainen arkkihiippakunta, joka toimii Japanissa Osakan, Hyōgon ja Wakayaman prefektuurien alueilla. Arkkihiippakunnan keskus on Osaka. Arkkihiippakunnan kanssa samaan kirkkoprovinssiin kuuluvat Hiroshiman hiippakunta, Kioton hiippakunta, Nagoyan hiippakunta sekä Takamatsun hiippakunta. == Historia == 20\. maaliskuuta 1888 Etelä-Japanin apostolisesta vikariaatista erotettiin itsenäiseksi Keski-Japanin apostolinen vikariaatti. 15. kesäkuuta 1891 vikariaatti korotettiin Osakan hiippakunnaksi. 27. tammikuuta 1904 hiippakunnasta erotettiin itsenäiseksi Shikokun apostolinen prefektuuri. 4. toukokuuta 1923 hiippakunnasta erotettiin itsenäiseksi Hiroshiman apostolinen vikariaatti ja 17. kesäkuuta 1937 perustettiin myös Kioton apostolinen prefektuuri. 24. kesäkuuta 1969 hiippakunta korotettiin Osakan arkkihiippakunnaksi. == Lähteet == == Aiheesta muualla == * Arkkihiippakunnan kotisivut Luokka:Katolisen kirkon hiippakunnat Luokka:Katolinen kirkko Japanissa
Roy Chiao

Roy Chiao (; 16. maaliskuuta 1927 Shanghai, Kiina – 15. huhtikuuta 1999 Seattle, Washington, Yhdysvallat) oli hongkongilainen näyttelijä. Hän näytteli enimmäkseen hongkongilaisissa elokuvissa, mutta hänellä oli sivurooleja myös yhdysvaltalaisissa elokuvissa, joista tunnetuimpia ovat Indiana Jones ja tuomion temppeli sekä Bloodsport – viimeiseen asti.Roy Chiao Hung , Hong Kong Cinemagic, viitattu 6.3.2023. == Elämä == Chiao palveli Yhdysvaltain maavoimissa Korean sodan aikana. Uskonnoltaan hän oli kristitty. == Filmografia == Vuosi Suomenkielinen nimi Alkuperäinen nimi Roolihahmo 1967 Five Golden Dragons Five Golden Dragons Chiao 1971 Kultainen hämähäkki 俠女 Hui Yuan 1973 Lohikäärmeen kidassa Enter the Dragon Apotti 1974 7 kultatikarin metsästys Golden Needles Lin Toa 1978 Panoksena kuolema Game of Death Henry Lo 1981 Viimeinen taisto 死亡塔 Apotti 1984 Indiana Jones ja tuomion temppeli Indiana Jones and the Temple of Doom Lao Che 1985 Suojelija The Protector Ko 1988 Ikuisesti lohikäärmeitä 飛龍猛將 Lo Chung-Wai 1988 Bloodsport – viimeiseen asti Bloodsport Tanaka 1995 Kesän lunta 女人四十 Lin Sun == Lähteet == == Aiheesta muualla == * * luokka:Kiinalaiset näyttelijät luokka:Vuonna 1927 syntyneet luokka:Vuonna 1999 kuolleet
Emätinkouristus

Emätinkouristus tai vaginismi on tahdosta riippumaton emättimen lihaskouristus, joka vaikeuttaa haluttua emättimeen työntymistä (penetraatiota) ja johon voi liittyä paniikkioireita.Katja Kero (2022). Vaginismi. Lääkärin käsikirja. Kustannus Oy Duodecim. https://www.terveysportti.fi/apps/dtk/ltk/article/ykt02044 (vaatii kirjautumisen). Viitattu 6.3.2023. Emätinkouristuksen syitä voivat olla mm. kielteiset psykoseksuaaliset ja lääketieteelliset kokemukset (ml. lapsuuden väkivalta); tunteet, kuten pelko, inho, häpeä, viha ja ahdistuneisuus; seksuaalisuuden kieltäminen ja välttämiskäyttäytyminen; lantionpohjan jännitys; ja kielteiset moraalikäsitykset, asenteet ja arvot (esim. vanhoillinen uskonnollisuus). Tilaan liittyy usein myös muu ahdistuneisuushäiriö tai masennus. Kouristus voi aiheuttaa yhdyntäkipua ja lisää kielteisiä kokemuksia ja tunteita eli vaikeutua kehämäisesti ilman hoitoa. Anamneesi ja tilanteen sallima gynekologinen status riittävät yleensä vaginismin vahvistamiseksi. Poissuljettavia emätinkouristusta mahdollisesti muistuttavia tiloja ovat esim. alueen tulehdukset, endometrioosi, arvet, kireä immenkalvo, emättimen ahtauma, emättimen aplasia ja sukuelinten silvonta. Hoito perustuu seksuaalineuvontaan ja -terapiaan, psykoterapiaan (ml. traumaterapia) ja fysioterapiaan. Tärkeintä on turvallisuuden ja kehon hyväksynnän tunteen vahvistaminen ja asteittainen penetraatiolle altistaminen (sormin tai laajennuspuikoilla, yksin tai turvallisen ja hyväksyvän kumppanin tukemana). Esimerkiksi oman genitaalialueen tutkiminen peilin avulla voi lisätä alueen ymmärrystä ja hyväksyntää. Myös mindfulness voi olla hyödyllistä hoidon lisänä. == Lähteet == === Viitteet === Luokka:Naaraan sukupuolielimistö Luokka:Seksuaaliterveys
Hiroshiman roomalaiskatolinen hiippakunta

Hiroshiman roomalaiskatolinen hiippakunta on katoliseen kirkkoon kuuluva japanilainen hiippakunta, joka toimii Japanissa Tottorin, Shimanen, Okayaman, Hiroshiman ja Yamaguchin prefektuurien alueilla. Hiippakunnan keskus on Hiroshima. Hiippakunta kuuluu Osakan arkkihiippakunnan kirkkoprovinssiin. == Historia == 4\. toukokuuta 1923 erotettiin Osakan hiippakunnasta Hiroshiman apostolinen vikariaatti. 30. kesäkuuta 1959 vikariaatti korotettiin Hiroshiman hiippakunnaksi. == Lähteet == == Aiheesta muualla == * Hiippakunnan kotisivut Luokka:Katolisen kirkon hiippakunnat Luokka:Katolinen kirkko Japanissa
Margaret Lee

Margaret Lee (alk. Margaret Gwendolyn Box; s. 4. elokuuta 1943, Wolverhampton – 24. huhtikuuta 2024) oli englantilainen näyttelijä. Hän näytteli useissa italialaisissa elokuvissa. == Filmografia == Vuosi Suomenkielinen nimi Alkuperäinen nimi Roolihahmo 1962 Maciste contro i mostri Maciste contro i mostri Moah 1965 Varkaita Pariisissa Il Ladro della Gioconda Marie-Christine Lemercier 1966 Tappava tikari Circus of Fear Gina 1967 Our Man in Marrakesh Our Man in Marrakesh Samia Voss 1967 Five Golden Dragons Five Golden Dragons Magda 1967 Rikoskopla iskee Le Soleil des voyous Betty 1968 Rosvoja Milanossa Banditi a Milano Prostituoitu 1968 Kuoleman kauppamatkustajat Niente rose per OSS 117 Aïcha Melik 1968 Viisi miestä helvettiin Cinque per l'inferno Helga Richter 1969 Matkalippu helvettiin Un Sudario a la medida Kina Inn 1970 Il trono di fuoco Il trono di fuoco Alicia Gray 1971 Kylmäverinen peto La Bestia uccide a sangue freddo Cheryl Hume == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1943 syntyneet Luokka:Vuonna 2024 kuolleet
Kongonkeltis

Kongonkeltis (Celtis mildbraedii) on hamppukasvien (Cannabaceae) heimoon, keltisten (Celtis) sukuun kuuluva kasvilaji. Se on aina- tai kausivihanta pensas tai puu, joka voi kasvaa 3–55 metriä korkeaksi. Runko on suurimmaksi osaksi oksaton ja voi olla halkaisijaltaan 30–100 cm. Kongonkeltis kasvaa osittain kausivihannissa sademetsissä sekä alanko- ja vuortenalusmetsissä 200–1 600 metrin korkeudella merenpinnasta. Lajia tavataan Saharan eteläpuoleisessa Afrikassa. Sen levinneisyysalue ulottuu pohjoisessa Sierra Leonesta Ugandaan sekä Keniaan ja etelässä Angolaan, Mosambikiin ja Madagaskarille. Laajan levinneisyysalueensa myötä kongonkeltis luokitellaan elinvoimaiseksi (LC) lajiksi, vaikka joillakin alueilla se voi olla paikallisesti uhanalainen. Kongonkeltiksen kaarnassa ja lehdissä on rauhoittavasti vaikuttavia aineita, ja lajia käytetään paikallisessa lääkinnässä. Sen lisäksi kongonkeltiksestä saadaan hyvälaatuista puutavaraa, ja sitä hakataan yleisesti luonnosta sekä myydään muualle maailmaan. == Lähteet == * Useful Tropical Plants: Celtis mildbraedii === Viitteet === == Aiheesta muualla == * Laji.fi: Kongonkeltis (Celtis mildbraedii) * JSTOR Global Plants: Celtis mildbraedii * Global Biodiversity Information Facility (GBIF): Celtis mildbraedii Luokka:Keltikset
Edwige Fenech

Edwige Fenech (s. 24. joulukuuta 1948, Bône, Ranskan Algeria) on ranskalais- italialainen näyttelijä. == Filmografia == Vuosi Suomenkielinen nimi Alkuperäinen nimi 1968 Seksikäs Susanna ja kreivi Pukki Frau Wirtin hat auch einen Grafen 1969 Käkilinna Komm, liebe Maid und mache 1970 Monza – oikotie helvettiin Le Mans - scorciatoia per l'inferno 1973 Tapporaha Il Suo nome faceva tremare... Interpol in allarme 1975 Neitsytvaimo La Moglie vergine 1975 Yön eroottiset leikit Grazie nonna 2007 Hostel: Part II Professori == Aiheesta muualla == * * luokka:Ranskalaiset näyttelijät luokka:Vuonna 1948 syntyneet Luokka:Elävät henkilöt
Michelle Creber

Michelle Nicole Creber on kanadalainen laulaja ja näyttelijä, joka tunnetaan parhaiten roolistaan Apple Bloom My Little Pony: Ystävyyden taikaa -televisiosarjassa. == Lähteet == Luokka:Kanadalaiset näyttelijät Luokka:Vuonna 1999 syntyneet Luokka:Lapsinäyttelijät Luokka:Elävät henkilöt
Veera Sylvius

Veera Sylvius (s. 1974 Turku) on suomalainen pääomasijoittaja, kirjailija ja entinen yrittäjä. Aiemmin hän työskennellyt avaruusalalla. Koulutukseltaan hän on filosofian maisteri ja MBA. == Ura == Helsingin yliopistolta teoreettisesta fysiikasta maisteriksi valmistunut Sylvius kiinnostui opiskelujensa aikana avaruusfysiikasta. Hän teki aiheesta vuoden kestäneen Space Systems Finland -pestinsä aikana gradun. Graduunsa hän teki matemaattisen mallin Maata kiertäneen kaukokartoitussatelliitin spektri­datan analysointiin. Opiskeluaikanaan hän toimi myös ainejärjestönsä Limes ry:n puheenjohtajana. Uransa hän aloitti Ericssonin verkonhallintajärjestelmien asiantuntijana. Vuonna 2005 hän palasi Space System Finlandiin, ja työskenteli siellä muun muassa kaukokartoitussateliittien ohjelmistokehityksessä, testauksen suunnittelussa ja projektipäällikkönä. Vuonna 2008 hänestä tuli myyntipäällikkö. Töiden ohella Sylvius valmistui MBA:ksi Aalto EE:stä. Vuonna 2010 Sylvius nimitettiin Space Systems Finlandin toimitusjohtajaksi. Yhtiöllä oli tuolloin 27 työntekijää. Sylviuksen mukaan yhtiön tulevaisuus olisi maanpäällisen teollisuuden parissa. Hän ja kaksi johtoryhmän jäsentä, Timo Latvala ja Tuomas Talvioja, tekivät yhtiöstä ostotarjouksen ja tekivät kaupat alkuvuonna 2011. Sylvius omisti yhtiöstä kolmanneksen. Yhtiön liikevaihto kasvoi noin 20 prosenttia vuosittain ja vuoteen 2016 mennessä maanpäällisen teollisuuden osuus liikevaihdosta oli noin puolet. Yhtiöllä oli tuolloin 79 työntekijää ja sen projektit liittyivät esimerkiksi lääketieteen laitteisiin, diagnostiikaan ja koneteollisuuden turvajärjestelmiin. Suunnittelutoimisto RD Velho osti Space Systems Finlandin loppuvuonna 2019. RD Velho oli älykkäiden koneiden, laitteiden ja digitaalisten ratkaisujen suunnittelija. Fuusioituaan SSF:n itseensä se jatkoi toimintaa Huld Oy -nimellä. Sylvius toimi Huldin varatoimitusjohtajana kaksi vuotta. Syksyllä 2021 Sylvius perusti kumppaneineen pääomasijoitusyhtiö Voland Partners Oy:n. Erkka Niemi ja Samuli Siljamäki olivat aiemmin työskennelleet Siili Solutionsissa, jota Jyrki Laune oli avustanut oman yrityksensä kautta. Kasvurahasto aikoi sijoittaa suomalaisiin teknologiayrityksiin. Sylvius hallinnoi siellä kymmenien miljoonien eurojen sijoitussalkkua, joka koostuu sekä muiden että hänen omista omistuksistaan. Sylvius opiskelee luovaa kirjoittamista Kriittisessä korkeakoulussa (2023-2025) == Julkaisut == *On todellakin kuljettava kuusikon läpi, Enostone, 2023 *Louise Gluck ja kirjallisuuden voima, essee, Särö -lehti no. 49-50, 2023 *Katoaminen, Enostone, 2024 *Viisi runoa armosta. Parnasso 6-7/2024 == Yksityiselämä == Sylviuksella on kaksi lasta. Sylviuksen äiti on kirjailija ja lääketieteen tohtori Anneli Vainio ja isä lääketieteen tohtori, professori emeritus Harri Vainio. == Lähteet == Luokka:Suomalaiset yrittäjät Luokka:Vuonna 1974 syntyneet Luokka:Elävät henkilöt
Sohvola

Sohvola () on entinen kylä Venäjällä Leningradin alueen Seuloskoin piirin Lieskulan maalaiskunnassa. == Väestö == ImageSize = width:330 height:300 PlotArea = left:30 right:40 top:20 bottom:20 TimeAxis = orientation:vertical AlignBars = justify Colors = id:gray1 value:gray(0.9) DateFormat = yyyy Period = from:0 till:214 ScaleMajor = unit:year increment:50 start:0 gridcolor:gray1 PlotData = bar:1838 color:gray1 width:1 from:0 till:51 width:15 text:51 textcolor:red fontsize:8px bar:1857 color:gray1 width:1 from:0 till:74 width:15 text:74 textcolor:red fontsize:8px bar:1862 color:gray1 width:1 from:0 till:136 width:15 text:135 textcolor:red fontsize:8px bar:1882 color:gray1 width:1 from:0 till:120 width:15 text:120 textcolor:red fontsize:8px bar:1896 color:gray1 width:1 from:0 till:142 width:15 text:142 textcolor:red fontsize:8px bar:1926 color:gray1 width:1 from:0 till:214 width:15 text:214 textcolor:red fontsize:8px bar:1939 color:gray1 width:1 from:0 till:183 width:15 text:183 textcolor:red fontsize:8px == Merkittäviä asukkaita == * Ontropo Melnikov (1834 — 1915) — inkeriläinen runonlaulaja * Tarja Korpuna (1835 — ?) — inkeriläinen runonlaulaja * Lukerya Melnikova (1857 — ?) — inkeriläinen runonlaulajaMietinen H., Krjukov A., Mullonen J., Wikberg P. Inkerilaiset kuka kukin on. Tallinna. 2013. ISBN 978-951-97359-5-5. С. 109, 157 == Lähteet == Luokka:Leningradin alueen kylät ja taajamat Luokka:Seuloskoin piiri
Tiosalisyylihappo

Tiosalisyylihappo (C7H6SO2) on karboksyylihappoihin ja tioleihin kuuluva orgaaninen yhdiste. Yhdistettä voidaan käyttää muun muassa muiden yhdisteiden valmistukseen. == Ominaisuudet, valmistus ja käyttö == Huoneenlämpötilassa tiosalisyylihappo on vaaleankeltaista kiteistä ainetta, jonka haju on epämiellyttävä. Yhdiste liukenee vain niukasti veteen ja paremmin orgaanisiin liuottimiin, esimerkiksi etanoliin ja etikkahappoon. Aine hapettuu helposti ditiosalisyylihapoksi.Mary R. Thomas: Salicylic Acid and Related Compounds, Kirk-Othmer Encyclopedia of Chemical Technology, John Wiley & Sons, New York, 2006. : Tiosalisyylihappoa voidaan valmistaa 2-klooribentsoehapon ja alkalimetallisulfidien reaktiolla, jota katalysoi kuparisulfaatti, tai antraniilihaposta muodostetun diatsoniumsuolan ja alkalimetallisulfidien reaktiolla. Tiosalisyylihappoa voidaan käyttää korroosionestoaineena ja bakteerien ja sienien kasvua estävänä aineena. Siitä valmistetaan lääketeollisuuden tuotteita, kuten tiomersaalia, tioindigoa ja muita väriaineita. Tiosalisyylihappoa käytetään myös analyyttisenä reagenssina raudan toteamiseen ja valokuvauskemikaalina. == Lähteet == Luokka:Bentsoehapot Luokka:Tiolit